Funkcija LOOKUP

Vsebina

# LOOKUP

Išče pogoj v že razvrščeni matriki in vrne ustrezen rezultat. Vrne vsebino celice iz obsega ene vrstice ali enega stolpca.

Dodeljena vrednost (z enakim indeksom) je lahko vrnjena v drugačnem stolpcu ali vrstici. Za razliko od VLOOKUP in HLOOKUP sta lahko vektor iskanja in rezultata na drugačnih položajih; ni nujno, da sta soležna.

Iskanje podpira regularne izraze. Če so ti omogočeni, lahko vnesete npr. »vse.*«, da najdete prvo mesto, kjer se nahaja »vse«, in kateremu sledi karkoli. Če želite iskati besedilo, ki je tudi regularen izraz, morate pred vsak meta-znak regularnega izraza ali operator vnesi znak »\« ali pa besedilo zaobjeti v \Q...\E. Samodejno vrednotenje nadomestnih znakov ali regularnega izraza lahko vklopite in izklopite v LibreOffice – NastavitveOrodja – Možnosti – LibreOffice Calc – Izračuni.

Če uporabljate funkcije, v katerih je vsaj eden argument iskalni pogoj, ki predstavlja regularni izraz, se bo niz pogojev najprej poskusil pretvoriti v števila. Primer: ».0« se pretvori v 0.0 itn. Če pretvorba uspe, iskanje ne bo vrnilo regularnega izraza, temveč število. Če preklopite na slovenske področne nastavitve, kjer decimalno ločilo ni pika, temveč vejica, pa pretvorba regularnega izraza deluje. Če želite vsiliti iskanje regularnega izraza namesto števila, uporabite izraz, ki ga ni mogoče pretvoriti v numeričnega, npr. ».[0]«, ».\0« ali »(?i).0«.

#### Skladnja

LOOKUP(iskano; vektor_iskanja [; vektor_rezultatov])

Iskano je vrednost poljubne vrste, ki jo želimo najti; vnesemo jo neposredno ali kot sklic.

Vektor_iskanja je podatkovna matrika. Iskanje se izvrši v prvi vrstici ali prvem stolpcu matrike.

Vektor iskanja za LOOKUP mora biti razvrščen naraščajoče, sicer iskanje ne bo vrnilo nobenih uporabnih rezultatov. Številske vrednosti predhajajo vrednosti vrste Besedilo (Text), če sta vključeni obe vrsti podatkov (primer: -2, 0, 2, “A”, “B”).

Če ima vektor_iskanja enako število stolpcev in vrstic ali ima več vrstic kot stolpcev, LOOKUP išče v prvem stolpcu (podobno kot VLOOKUP) in vrne ustrezno vrednost v zadnjem stolpcu.

Če ima vektor_iskanja več stolpcev kot vrstic, LOOKUP išče v prvi vrstici (podobno kot HLOOKUP) in vrne ustrezno vrednost v zadnji vrstici.

Vektor_rezultatov je še eno enovrstično ali enostolpčno območje, v katerem funkcija najde rezultat. Rezultat je celica vektorja rezultatov, ki ima isti indeks kot pri vektorju iskanja.

Če je vektor_rezultatov izpuščen, funkcija vrne vrednost iz zadnje vrstice ali zadnjega stolpca matrike vektorja_iskanja.

Če je vektor_iskanja enodimenzionalna matrika in če je vektor_rezultatov izpuščen, funkcija vrne zadnjo pojavitev iskane vrednosti, če ta obstaja v vektorju_iskanja.

Obravnava praznih celic

#### Primer

Spodnja razpredelnica prikazuje kode nekaterih držav.

Vir: https://www.countrycode.org (v ang.)

=LOOKUP(46;A2:B34) vrne »Sweden«, državo, katere koda je 46. Ker vektor rezultata ni določen, funkcija vrne vrednost v zadnjem stolpcu iskalne matrike.

=LOOKUP(55;A2:A34,D2:D34) vrne "BR/BRA", kodo ISO za kodo države 55 (Brazilija).

=LOOKUP(7;A2:B34) vrne »Russia«, zadnjo pojavitev kode države 7 v iskalni matriki.

#### Tehnični podatki

Ta funkcija je del standarda Open Document Format for Office Applications (OpenDocument) različice 1.3.

Podobne teme

VLOOKUP

HLOOKUP

XLOOKUP

XMATCH

Stran wiki o funkciji LOOKUP (v angl.).

Podprite nas!