Vsebina

# Poravnava

Poravnava besedila se nastavi glede na robove strani.

Za dostop do tega ukaza ...

#### Iz menijske vrstice:

Izberite Oblika – Odstavek – zavihek Poravnava.

#### Iz vmesnika zloženke v zavihkih:

Na zavihku Osnovno izberite enega od gumbov poravnave.

#### Iz stranske vrstice:

Izberite Pogled – Slogi – odprite kontekstni meni vnosa in izberite Nov/Uredi slog – zavihek Poravnava.

## Možnosti

Določite možnosti poravnave trenutnega odstavka.

### Začetek

Poravna odstavek na začetek vrstice glede na smer branja. Pri pokončnih besedilih (od zgoraj navzdol) to pomeni poravnavo na vrh.

### Vsili levo

Poravna odstavek na levi rob strani.

### Vsili levo/zgoraj

Pri azijskih jezikih poravna odstavek na levi zgornji rob strani.

Poravnaj začetek

### Konec

Poravna odstavek na konec vrstice glede na smer branja. Pri pokončnih besedilih (od zgoraj navzdol) to pomeni poravnavo na dno.

### Vsili desno

Poravna odstavek na desni rob strani.

### Vsili desno/spodaj

Pri azijskih jezikih poravna odstavek na desni spodnji rob strani.

Poravnaj konec

### Sredina

Vsebina odstavka se na strani postavi na sredino.

Poravnaj vodoravno na srediniNa sredini

### Obojestransko

Odstavek se poravna na levi in desni rob strani.

Obojestransko

### Zadnja vrstica

Določite poravnavo zadnje vrstice odstavka.

### Razširi eno besedo

Če zadnja vrstica obojestransko poravnanega odstavka vsebuje le eno besedo, se beseda raztegne na širino odstavka.

### Podpora azijskim jezikom

Do teh ukazov lahko dostopate, ko vključite podporo za azijske jezike v LibreOffice – NastavitveOrodja – Možnosti – Jeziki in področne nastavitve – Splošno.

### Pripni na besedilno mrežo (če je aktivna)

Odstavek se poravna na besedilno mrežo. Če želite aktivirati besedilno mrežo, izberite Oblika – Slog strani – Besedilna mreža.

## Med besedilom

### Poravnava

Za prevelike ali premajhne znake v odstavku izberite možnost poravnave glede na preostalo besedilo v odstavku.

## Lastnosti

### Smer besedila

Določite smer besedila odstavka, ki uporablja kompleksno postavitev besedila (CTL). Ta možnost je na voljo le, če je omogočena podpora za kompleksno postavitev besedila.

### Smer določi samodejno

Določa, da se smer pisanja prilagodi vsebini odstavka, vsakič ko urejate vsebino.

## Poravnava

Da bi preprečili reke (neenakomerne razmike, ki se lahko pojavijo med besedami v obojestransko poravnanih odstavkih) in prekomerno deljenje besed, prilagodite želeni razmik med besedami v obojestransko poravnanem odstavku glede na širino znaka za presledek.

### Razmik med besedami

- Najmanjši: prilagodi najmanjši razmik med besedami. Vnesite vrednost med 0 % (brez razmika med besedami) in 250 % (2,5-kratna širina znaka za presledek).

- Želeni: prilagodi želeni razmik med besedami. Vnesite število med 0 % in 250 %.

- Največji: prilagodi največji razmik med besedami. Vnesite število med 0 % in 250 %.

### Sestavljalnik odstavkov

Sestavljalnik odstavkov uravnoteži razmik besed med zaporednimi vrsticami, s čimer naslovi temeljne omejitve enovrstičnega sestavljalnika, ki se uporablja v urejevalnikih besedila. Odstrani lahko odvečen razmik med besedami, tako da zamakne besede iz prejšnjih vrstic, vendar le pod pogojem, da novi prelomi vrstic ne povzročijo večjega razmika kot prej. Sestavljalnik odstavkov lahko izdela lažje berljivo besedilo, če so uveljavljene ustrezne nastavitve (limit, širina vrstice, mikrotipografija in deljenje besed).

### Polje predogleda

Pokaže predogled trenutnega izbora.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

Podprite nas!