Vsebina

# Nastavitve

Določa nastavitve za formule, ki veljajo za vse dokumente.

Za dostop do tega ukaza ...

Odprite dokument Math, izberite LibreOffice – NastavitveOrodja – Možnosti – LibreOffice Math – Nastavitve.

## Možnosti tiskanja

### Naziv

Določa, ali želite, da je ime dokumenta vključeno v izpis.

### Besedilo formule

Določa, ali naj bo vsebina okna Ukazi vključena na dnu izpisa.

### Obroba

Uporabi tanko obrobo za območje formul v izpisu. Naslov in Besedilo formule sta določena z okvirom samo, če je potrjeno ustrezno polje.

## Format tiskanja

### Izvirna velikost

Natisne formulo brez prilagajanja trenutne velikosti pisave. Možno je, da bo pri velikih formulah del ukaznega besedila odrezan.

### Prilagodi velikosti

Prilagodi formulo obliki strani, ki je uporabljena v izpisu. Realna velikost bo določena glede na uporabljeno vrsto papirja.

### Spreminjanje merila

Pomanjša ali poveča velikost natisnjene formule z določenim faktorjem povečave. Vnesite želeni faktor povečave neposredno v polje Spreminjanje merila ali določite vrednost z uporabo puščičnih gumbov.

## Razne možnosti

### Omogoči vizualno urejanje

Omogoča neposredno urejanje formul v oknu prikaza formule. Ta nastavitev je privzeto izključena.

### Prezri ~ in ' na koncu vrstice

Določa, da bodo ti nadomestni znaki za presledek odstranjeni, če so na koncu vrstice. V prejšnjih različicah LibreOffice je dodajanje teh znakov na konec vrstice preprečilo, da bi bil desni rob formule med tiskanjem odrezan.

### Vdelaj le uporabljene simbole (manjša velikost datoteke)

S formulo shrani samo tiste simbole, ki so v formuli uporabljeni. V prejšnjih različicah LibreOffice so bili z vsako formulo shranjeni kar vsi simboli.

### Samozaključi oklepaje in narekovaje

Zagotovi zaključni oklepaj ali narekovaj, ko je ustrezni začetni znak vnesen v urejevalnik formule.

### Sprememba merila vnosnega okna kode

Pomanjša ali poveča velikost kode formule z navedenim faktorjem spremembe merila.

Podprite nas!